આઇપીએલની છઠ્ઠી સિઝનમાં બુધવારે થયેલા મુકાબલામાં ઝારખંડ ક્રિકેટ સંઘના મેદાન પર પૂણે વોરિયર્સ ઇન્ડિયાએ હાલની ચેમ્પિયન કોલકાતા નાઇટ રાઇડર્સને સાત રનોથી હરાવી દીધું . વોરિયર્સ પાસેથી મળેલ 171 રનોના લક્ષ્યનો પીછો કરવા ઉતરેલી કોલકાત્તાની આખી ટીમ 20 ઓવરમાં સાત વિકેટ ગુમાવીને માત્ર 163 રન જ બનાવી શકી . કોલકાત્તા નાઇટ રાઇડર્સની શરૂઆત સારી ના રહી અને શરૂઆતી ત્રણ વિકેટ પાંચ ઓવરની અંદર જ ગુમાવી દીધી . કપ્તાન ગૌતમ ગંભીર 12 રન જ બનાવી શક્યો . કાલિસ અને બિસલા એક એક રન જ બનાવી શક્યા . ચોથી વિકેટ માટે યૂસુફ પઠાણે શાનદાર 72 અને રયાન ડોએસેટે 42 રન બનાવ્યા . જોકે નાઇટરાઇડર્સે છેલ્લી ચાર ઓવરમાં પઠાણ સહિત ત્રણ વિકેટ ગુમાવી અને 36 રન જ બનાવી શકી . પઠાણે 44 બોલોમાં 8 ચોગ્ગા અને બે છગ્ગા લગાવ્યા અને ડોલસેટે 30 બોલમાં બે ચોગ્ગા અને એક છગ્ગા લગાવ્યા . વોરિયર્સે આ મેચમાં નાઇટ રાઇડર્સની સામે 8 બોલરોનો ઉપયોગ કર્યો . વેન પર્નેલે બે વિકેટ ઝડપી તથા ભુવનેશ્વર કુમાર અને ઇશ્વર પાંડેયે એક - એક વિકેટ ઝડપી .